“Manchester Yunayted”ning qarzlari qariyb 0,5 milliard funtga yetdi

“Manchester Yunayted” klubning moliyaviy ko‘rsatkichlari haqida ma’lumot berdi.

2022-yil 31-mart holatiga ko‘ra klubning sof qarzi 2021-yilga nisbatan 11,8% oshib, 443,5 million funtdan 495,7 million funtga yetdi.
Xuddi shu davrda jamoaning daromadi 29 foizga oshdi va 153 million yevroni tashkil etmoqda. Mankunianliklar birinchi navbatda koronavirus pandemiyasi tufayli pasaygan o‘yin kunlaridagi daromad darajasini tikladi.
“Qizil iblislar”ning o‘yin translyatsiyalaridagi daromadi o‘tgan yilgiga nisbatan 12 foizga qisqargan. Maosh fondi 19,5 foizga o‘sdi va hozirda 101,8 million funtni tashkil qiladi.
2022-yilning dastlabki 3 oyida “Manchester Yunayted” 27,7 million funt zarar ko‘rdi. 2021-yil 31-mart kuni bu ko‘rsatkich 18,1 million funtni tashkil etgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!